stanford-oval/wikipedia huggingface dataset:
Vincit
Yrityskulttuuri

Vincitillä ei ole hallinnollisia esimiehiä, budjetteja eikä kellokortteja. Yrityksellä on palkintoja johtamiskäytännöistä, liikevaihdon kasvusta, työhyvinvoinnista ja henkilöstöhallinnosta.
Syyskuussa 2012 Vincit voitti Työhyvinvointiteko 2012 -kilpailun . Vuonna 2015 Vincit voitti vuoden Henkilöstöteko-palkinnon Utopia-hankkeellaan, jossa henkilöstöä autettiin omien työunelmien toteuttamisessa.
Vincit on valittu Suomen parhaaksi työpaikaksi vuosina 2014, 2015, 2016   sekä 2022 . Euroopan parhaiden työpaikkojen listalla Vincit sijoittui vuonna 2014 sijalle 8, vuonna 2015 sijalle 3 ja vuonna 2016 kärkisijalle
Lokakuussa 2021 Vincit listattiin Suomen viidenneksi houkuttelevammaksi IT-alan työnantajaksi tutkimus- ja konsultointiyhtiö Universumin toteuttamassa tutkimuksessa .
Yhdysvalloissa Orange County Business Journal on listannut Vincitin yhdeksi alueen parhaista työpaikoista neljänä peräkkäisenä vuotena.  Vuonna 2020 Vincit pääsi Fast Company -lehden maailmanlaajuiselle listalle parhaiten innovaattoreille sopivista työpaikoista.. Tech in Motion valitsi Vincitin vuoden 2021 Timmy Awards finalistiksi parhaan työkulttuurin ansiosta isojen yritysten sarjassa Etelä-Kalifornian aluekilpailussa.  Yritys on saanut Great Place to Work -sertifioinnin Amerikassa vuosina 2021 & 2022
Tunnustuksia

Vincit ja sen johto ovat voittaneet useita yrittäjyys-, menestys- ja kasvupalkintoja:
Toimitusjohtaja Mikko Kuitunen ja suunnittelujohtaja Pekka Virtanen valittiin Tampereen seudun Vuoden Uusyrittäjiksi joulukuussa 2011.
Vincit valittiin 10 finalistin joukkoon European Business Awards 2011 -kilpailun Vuoden yritys -kategoriassa, lisäksi se sai Ruban d’Honneur kunniamaininnan. Se edusti Suomea samassa kilpailussa myös vuosien  2013/14 -kilpailussa.
Joulukuussa 2011 Suomen Uusyrityskeskukset valitsivat Vincitin valtakunnalliseksi Vuoden Uusyritykseksi.
Toukokuussa 2012 Kauppalehti valitsi Vincitin Pirkanmaan, Etelä-Pohjanmaan, Keski-Pohjanmaan ja Pohjanmaan alueen parhaaksi kasvuyritykseksi, kesäkuussa Tietoviikko valitsi Vincitin vuoden Tivi-yritykseksi. Toimitusjohtaja Kuitunen voitti Entrepreneur of the Year 2012 -yrittäjäkilpailussa Nuoren kasvuyrittäjän erikoispalkinnon sekä nuorten yrittäjien Timangi 2012-kilpailun.
Kauppalehti ja OP-Pohjola valitsivat Vincitin marraskuussa 2013 Vuoden Yritykseksi.
Marraskuussa 2014 Suomen Nuorkauppakamarit palkitsivat toimitusjohtaja Kuitusen vuoden nuorena johtajana ja tammikuussa 2015 hänet palkittiin Markkinointihenkisin Insinööri 2014 -kilpailussa.
Vuonna 2016 Tampereen kaupunki palkitsi Tampereen palkinnolla Kuitusen ja M-Filesin toimitusjohtajan Miika Mäkitalon
Vuonna 2018 Vincitin Kalifornian toimitusjohtaja Ville Houttu palkittiin Irvinen kaupungin vuoden 2018 yrittäjänä
Vuonna 2021 Vincit pääsi USA:n menestyneimpien yksityisyritysten listalla sijalle 2 151
Vincit oli vuoden 2021 finalisti High Tech Awards -kilpailun erinomaisten pienten teknologiayritysten sarjassa. Octane myöntää palkinnot Orange Countyssa sijaitsevalle lääketieteen ja teknologia-alan yritykselle, jotka ovat olleet toiminnassa vähintään 3 vuotta ja työllistävät vähintään 100 henkeä.
TalentCulture palkitsi Vincitin kehittämän Leadership as a Service -HR-teknologian 2021 HR Tech Awardseissa.
Vincit California voitti Silver Stevie -palkinnon vuonna 2022 nopeinten kasvavien, alle sadan hengen yritysten sarjassa.
Aiheesta muualla

Vincitin kotisivut
Vincit US -kotisivut
Misamo

Yhtyeen jäsenet kuvattuna vuonna 2016.
MiSaMo on eteläkorealaisen Twice-yhtyeen jäsenien muodostama ryhmä, johon kuuluvat Twicen jäsenet Mina Myoi, Sana Minatozaki ja Momo Hirai.
Ryhmä julkaisi singlen "Bouquet" tammikuussa 2023, musiikkivideon "Marshmallow" kesäkuussa ja julkaisi EP-levyn Masterpiece saman vuoden heinäkuussa.
Yhtyeen toinen minialbumi Haute Couture julkaistiin marraskuussa 2024. Albumi sisältää muun moassa singlet New Look ja Identity, sekä yhden soolokappaleen jokaiselta jäseneltä.
Diskografia

Masterpiece (2023)
Haute Couture (2024)
Aiheesta muualla

Misamo Discogsissa. (englanniksi)
Shirley Temple

| Shirley Temple |
| --- | --- |
 Temple vuonna 1948.
Henkilötiedot
Koko nimi:  Shirley Jane Temple
Syntynyt: 23. huhtikuuta 1928 Santa Monica, Kalifornia, Yhdysvallat
Kuollut: 10. helmikuuta 2014 (85 vuotta) Woodside, Kalifornia, Yhdysvallat
Näyttelijä
Aktiivisena:  1932–1965 (näyttelijänä) 1967–1990 (virkamiehenä)
 Nimikirjoitus
Aiheesta muualla
www.shirleytemple.com
IMDb 
Elonet
Shirley Jane Temple (vuodesta 1950 Shirley Temple Black; 23. huhtikuuta 1928 Santa Monica, Kalifornia, Yhdysvallat – 10. helmikuuta 2014 Woodside, Kalifornia, Yhdysvallat) oli yhdysvaltalainen Oscar-palkittu näyttelijä, laulaja, tanssija ja Yhdysvaltain Ghanan- ja Tšekkoslovakian-suurlähettiläs. Temple oli lapsinäyttelijänä suosionsa huipulla vuosina 1934–1938, jolloin hän oli Hollywoodin suosituin näyttelijä.
Ura näyttelijänä

Shirley Jane Temple syntyi 23. huhtikuuta 1928 Santa Monicassa Kaliforniassa. Hän oli vanhempiensa Georgen ja Gertruden kolmas lapsi.
Templen esiintyjänura alkoi jo kaksivuotiaana tammikuussa 1931, kun äiti ilmoitti hänet tanssikurssille. Saman vuoden marraskuussa Temple esiintyi parodisessa lyhytelokuvassa nimeltä The Runt Page. Vuonna 1932 Templen vanhemmat tekivät 50 dollarin viikkosopimuksen tyttärensä esiintymisestä ajan elokuvia satirisoineessa Baby Burlesks -lyhytelokuvasarjassa, jossa lapsinäyttelijät esiintyivät puoliksi aikuisten vaatteissa, puoliksi vaipoissa.
Templen ensimmäinen kokopitkä elokuva oli musikaali Stand Up and Cheer (1934). Templesta tuli nopeasti hyvin suosittu, ja hän alkoi saada 150 dollarin viikkopalkkaa, mikä oli enemmän kuin hänen isänsä ansaitsi pankkityössään. Temple alkoi tehdä elokuvia Foxille, kuten Tässä tulen minä!, Pikku päivänsäde, Pikku eversti ja Säteilevät silmät. Yleisösuosionsa vuoksi hänelle myönnettiin erityinen ”pikku-Oscar” vuoden 1935 Oscar-gaalassa.
Temple esitti elokuvissaan tyypillisesti ihastuttavaa pikkulasta, joka saa iloisuudellaan ja viattomuudellaan ihmisten murheet kääntymään iloksi musikaalisessa loppukohtauksessa. Templen tanssipartnereita elokuvissa olivat esimerkiksi Buddy Ebsen, George Murphy ja Bill Robinson. Templen äiti piti tyttärensä uran ohjaksia tiukasti käsissään. Templea käytettiin paljon myös mainoskasvona, ja hänen kuvillaan myytiin kaikenlaisia tuotteita. Hänen mukaansa nimettiin alkoholiton cocktail Shirley Temple.
Temple oli suosionsa huipulla vuosina 1934–1938, jolloin hän oli Hollywoodin suosituin näyttelijä ja kansainvälinen elokuvatähti. Hän oli myös nuorin Time-lehden kanteen kuvattu, Kuka kukin on -kirjaan otettu ja Oscarin voittanut henkilö. Templen vuosiansiot vuonna 1938 olivat 307 000 dollaria.
Templen suosio hiipui toisen maailmansodan aikana, kun hänestä tuli murrosikäinen. Hän esiintyi 1940-luvulla elokuvissa teinitytön rooleissa ja jätti elokuvat vuonna 1949. Vuosina 1931–1949 Temple näytteli kaikkiaan 57 elokuvassa, joista 45 oli pitkiä elokuvia. Hän esiintyi vielä kahdessa lasten televisiosarjassa vuosina 1959–1961.
Ura politiikassa

Lopetettuaan elokuvauransa Temple siirtyi politiikkaan. Hän tuki Kaliforniassa entisiä kollegojaan George Murphya ja Ronald Reagania. Temple pyrki vuonna 1967 kongressiin republikaanien edustajana. Vuonna 1969 hänet nimitettiin Yhdysvaltain YK-edustajaksi. Sen jälkeen hän toimi Yhdysvaltain suurlähettiläänä Ghanassa (1974–1976), Yhdysvaltain ulkoministeriön protokollapäällikkönä ja vuosina 1981–1988 Foreign Affairs Instituten seminaarijohtajana. Vuosina 1989–1992 hän toimi Yhdysvaltain Tšekkoslovakian-suurlähettiläänä.
Temple kuoli vuonna 2014.
Yksityiselämä

Temple meni naimisiin John Agarin kanssa 17-vuotiaana vuonna 1945. Pariskunta erosi vuonna 1950. Heillä oli yksi lapsi. Vuonna 1950 Temple meni naimisiin Charles Alden Blackin kanssa, ja tämä avioliitto kesti aina Charlesin kuolemaan vuoteen 2005 asti. Tästä avioliitosta syntyi kaksi lasta.
Valikoitu filmografia

Pikku päivänsäde (Little Miss Marker, 1934)
New Yorkin nukkuessa (Now I'll Tell, 1934)
Tässä tulen minä! (Baby Take a Bow, 1934)
Säteilevät silmät (Bright Eyes, 1934)
Pikku eversti (The Little Colonel, 1935)
Tupsukka (Curly Top, 1935)
Pieni kapinoitsija (The Littlest Rebel, 1935)
Rikas tyttöraukka (Poor Little Rich Girl, 1936)
Kultakutri (Dimples, 1936)
Pikku salamatkustaja (Stowaway, 1936)
Rykmentin maskotti (Wee Willie Winkie, 1937)
Heidi (Heidi, 1938)
Rebecca (Rebecca of Sunnybrook Farm, 1938)
Broadwayn pikku veitikka (Little Miss Broadway, 1938)
Isän tyttö (Just Around the Corner, 1938)
Pikku prinsessa (The Little Princess, 1939)
Reipas Susanna (Susannah of the Mounties, 1939)
Sininen lintu (The Blue Bird, 1940)
Tanssi, Shirley, tanssi (Young People, 1940)
Miss Annie Rooney (Miss Annie Rooney, 1942)
Kunnes palaat (Since You Went Away, 1944)
Suukkoja ja valheita (Kiss and Tell, 1945)
Kuherruskuukausi Meksikossa (Honeymoon, 1947)
Minä näin hänet ensin (The Bachelor and the Bobby-Soxer, 1947)
Kaupungissa juorutaan (That Hagen Girl, 1947)
Apassilinnake (Fort Apache, 1948)
Kaikkien aikojen ylioppilas (Mr. Belvedere Goes to College, 1949)
Sulhanen vastoin tahtoaan (A Kiss for Corliss, 1949)
Aiheesta muualla

Shirley Temple Internet Movie Databasessa. (englanniksi)
Kuvia tai muita tiedostoja aiheesta Shirley Temple Wikimedia Commonsissa
Sitaatteja aiheesta Shirley Temple Wikisitaateissa
Shirley Templen elokuvia vapaasti ladattaviksi
Shirley Templen muistokirjoitus Helsingin Sanomissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Italia  Israel  Yhdysvallat  Ruotsi  Latvia  Japani  Tšekki  Australia  Korea  Kroatia  Alankomaat  Puola 
Tieteilijät:  CiNii 
Taiteenala:  Discography of American Historical Recordings  FID  MusicBrainz 
Henkilöt:  Deutsche Biographie  DDB  Trove  Elonet 
Muut:  Europeana  NARA  SNAC  IdRef  Te Papa (New Zealand) 
Temple näyttelijänuransa huipulla vuonna 1938.
Temple vuonna 1990.
Algutsrum

| Algutsrum |
| --- | --- |

 Algutsrum
 Koordinaatit: 56°40′52″N, 16°31′51″E 
Valtio:   Ruotsi
Lääni:  Kalmarin lääni
Maakunta:  Småland
Kunta:  Mörbylånga
Väkiluku (31.12.2023):  866
Algutsrum on taajama Mörbylångan kunnassa Kalmarin läänissä Smålandin historiallisessa maakunnassa Ruotsissa. Taajamassa oli 866 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Algutsrum Wikimedia Commonsissa
Otto Rauhala

| Otto Rauhala> Henkilötiedot |
| --- | --- |
Syntynyt: 12. huhtikuuta 1995 (ikä 29) Ylöjärvi, Suomi
Kansalaisuus:   Suomi
Jääkiekkoilija
Lempinimi:  Ode
Pelipaikka:  keskushyökkääjä
Maila:  vasen
Pituus:  180 cm
Paino:  92 kg
Seura
Seura:  Tappara
Sarja:  SM-liiga
Pelinumero:  42
Pelaajaura
Pääsarjaura:  2014–
Aik. seurat:  LeKi (Mestis)
Otto Aapo Olavi Rauhala (s. 12. huhtikuuta 1995 Ylöjärvi) on suomalainen jääkiekkoilija, joka pelaa SM-liigajoukkue Tapparassa. Hän toimii joukkueen kapteenina. Rauhala on pelipaikaltaan keskushyökkääjä, mutta hän osaa pelata myös laidassa.
Ura > Maajoukkueura

| Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Kultaa | Ruotsi 2014 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Pronssia | Venäjä 2013 | jääkiekko |  |
Rauhala pelasi alle 20-vuotiaiden MM-kisoissa vuosina 2014 ja 2015, joista ensimmäinen turnaus päättyi maailmanmestaruuteen. Rauhala on toiminut myös alle 20-vuotiaiden maajoukkueen kapteenina harjoitusotteluissa. Hän pelasi myös 18-vuotiaiden MM-kilpailuissa vuonna 2013 ja voitti pronssia. Hän jakoi kuudella syöttöpisteellään turnauksen syöttöpörssin voiton seitsemän muun pelaajana kanssa. Yhteensä Rauhala on pelannut 42 nuorten ja 21 poikien maaottelua.
Carlos Portela

| Henkilötiedot |
| --- | --- | --- | --- |
Koko nimi: Carlos Rodríguez Portela
Syntymäaika: 11. helmikuuta 1987 (ikä 37)
Syntymäpaikka: Redondela, Espanja
Pelipaikka: keskikenttäpelaaja
Pituus: 176 cm
Seura
Seura: FC Honka
Pelinumero: 5
Junioriseurat
: CD Choco
Seurat
| Vuodet | Seura | O | (M) |
| 2006–2009 | CD Choco | – | (–) |
| 2009–2011 | Alondras CF | 41 | (3) |
| 2011–2014 | CD Choco | 69 | (12) |
| 2014 | Honka | 10 | (1) |
| 2015–2017 | PK-35 Vantaa | 27 | (3) |
| 2017-2018 | FC Honka | 3 | (0) |
| Yhteensä | Yhteensä | 150 | (19) |
 Seurajoukkueuran tilastot kattavat vain kansalliset sarjat, päivitetty 4. helmikuuta 2018.
Carlos Rodríguez Portela (s. 11. helmikuuta 1987 Redondela, Espanja), tunnettu myös nimellä Caloi, on entinen espanjalainen jalkapalloilija, joka edusti viimeisimpänä Ykkösessä pelannutta FC Honkaa. Hän oli pelipaikaltaan keskikenttäpelaaja.
Portela siirtyi Honkaan Espanjan neljännen sarjatason CD Chocosta toukokuussa 2014 yhdessä Pablo Couñagon kanssa, mutta amatööristatuksen vuoksi FIFA esti heidän siirtonsa, sillä se tapahtui siirtoajan ulkopuolella. Portela ja Couñago debytoivat liigassa vasta elokuussa IFK Mariehamnia vastaan. Rodríguez onnistui ensimmäisessä pelissään maalinteossa Hongan hävitessä ottelun 4–1.
Vickleby

| Vickleby |
| --- | --- |

 Vickleby
 Koordinaatit: 56°35′31″N, 16°27′55″E 
Valtio:   Ruotsi
Lääni:  Kalmarin lääni
Maakunta:  Småland
Kunta:  Mörbylånga
Väkiluku (31.12.2023):  488
Infobox OKVirheellinen NIMI-arvo: 
Vickleby on taajama Mörbylångan kunnassa Kalmarin läänissä Smålandin historiallisessa maakunnassa Ruotsissa. Taajamassa oli 488 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Vickleby Wikimedia Commonsissa
Douglas Emhoff

| Douglas Emhoff |
| --- | --- |

Yhdysvaltain varapresidentin puoliso
 20. tammikuuta 2021 – 20. tammikuuta 2025  
Edeltäjä:  Karen Pence
Seuraaja:  Usha Vance
Henkilötiedot
Syntynyt: 13. lokakuuta 1964 (ikä 60) New York City, New York, Yhdysvallat
Kansalaisuus:  yhdysvaltalainen
Ammatti:  juristi
Puoliso:  Kerstin Mackin​​ (1992–2008)​ Kamala Harris ​(2014–)
Lapset:  2
Tiedot
Puolue:  demokraatit
Uskonto:  juutalaisuus
 Nimikirjoitus
Douglas ”Doug” C. Emhoff (s. 13. lokakuuta 1964) on yhdysvaltalainen juristi ja Yhdysvaltain varapresidentin Kamala Harrisin puoliso.
Tausta ja yksityiselämä

Emhoff syntyi vuonna 1964 New Yorkissa, Brooklynin kaupunginosassa, ja hänellä on kaksi sisarusta. Perhe muutti New Jerseyn puolelle, ja Emhoff kasvoi Matawanissa. Myöhemmin perhe muutti uudelleen; tällä kertaa Los Angelesiin. Vuonna 1987 Emhoff valmistui kandidaatiksi Kalifornian osavaltionyliopistosta (Northridgen kampukselta) pääaineenaan viestintätieteet. Hän jatkoi opintojaan Etelä-Kalifornian yliopistossa, josta hän valmistui juristiksi vuonna 1990.
Emhoff oli vuosina 1992–2008 naimisissa Kerstin Mackinin kanssa. Osasyynä erolle oli Emhoffin avioliiton ulkoinen suhde. Hänellä on tästä avioliitosta kaksi lasta. Vuonna 2013 Emhoffin ja Kalifornian silloisen oikeusministerin Kamala Harrisin yhteinen ystävä järjesti parille sokkotreffit. Emhoff ja Harris menivät naimisiin vuotta myöhemmin. Emhoffin kaksi aikuista kutsuvat Harrisia lempinimellä momala, joka on väännös jiddišinkielisestä mamaleh-sanasta.
Uskonnolliselta vakaumukseltaan Emhoff on juutalainen ja ensimmäinen juutalainen presidentin tai varapresidentin puoliso.
Ura juristina

Yli 30-vuotisen juristinuransa aikana Emhoff keskittyi mm. mediaan, viihdeteollisuuteen ja tekijänoikeuksiin. Hän nousi lopulta Venable-nimisen asianajajatoimiston länsirannikon operaatioiden toimitusjohtajaksi.
Vuonna 2017 Emhoff aloitti DLA Piper -asianajajatoimiston partnerina muuttaen Washingtoniin. Kun Joe Biden voitti vuoden 2020 presidentinvaalit ja Harris nousi varapresidentiksi, Emhoff jätti työnsä DLA Piperilla. Hän oli ollut lomalla jo siinä vaiheessa, kun Biden ja Harris alkoivat kampanjoimaan.
Varapresidentin puolisona

Uskonnollisen taustansa vuoksi Emhoff on varapresidentin puolisona pyrkinyt tekemään töitä antisemitismia vastaan. Lisäksi hän on toiminut Bidenin epävirallisena neuvonantajana antisemitismia koskien.
Aiheesta muualla

Kuvia tai muita tiedostoja aiheesta Douglas Emhoff Wikimedia Commonsissa
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Saksa 
Muut:  SNAC 
Douglas Emhoff ja Kamala Harris.
Lac d’Annecy

Lac d’Annecy
Lac d’Annecy on järvi Haute-Savoiessa Ranskassa. 
Se on Ranskan toiseksi suurin järvi Lac du Bourget’n jälkeen, ellei Genevenjärveä oteta lukuun. Järveä pidetään Euroopan puhtaimpana, sillä siellä otettiin käyttöön hyvin tiukan ympäristösäännökset jo 1960-luvulla. Se on suosittu matkailukohde, jossa voi harrastaa uimista ja vesiurheilua.
Järvi on syntynyt 18 000 vuotta sitten, jolloin laajat alppijäätiköt sulivat. Se saa vetensä ympäristön vuorilta (Ire, Eau morte, Laudon, Bornette ja Biolon) virtaavista pienistä joista ja hyvin voimakkaasta vedenalaisesta lähteestä Boubioz’sta, joka on 82 metrin syvyydessä.
Järvi on 15 kilometriä pitkä ja runsaat kolme kilometriä leveä, ja sen pinta on 450 metriä merenpinnan yläpuolella. Sen vedet laskevat Thioun kautta Fieriin, joka on Rhônen sivujoki.
Järveä ympäröivät kaupungit ja kylät

Annecy
Annecy-le-Vieux
Doussard
Duingt
Lathuile
Menthon-Saint-Bernard
Saint-Jorioz
Sevrier
Talloires
Veyrier-du-Lac
Järveä kiertää pyöräilyreitti, joka kulkee Sevrierin ja St. Joriozin kautta Ugineen. Järven pituus on 14 km.
Aiheesta muualla

Kuvia tai muita tiedostoja aiheesta Lac d’Annecy Wikimedia Commonsissa
Best Cycling Climbs from Lake Annecy
Lake Annecy City (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Näkymä järvelle Talloires’sta.
Paul Cézanne. Le lac bleu, 1896.
Käännös suomeksi
Virtune

Virtune on ruotsalainen rahoitusalan yritys. Sen on rekisteröinyt Ruotsin finanssivalvonta.
Virtune laski liikkeelle Pohjoismaiden ensimmäisen pörssinoteeratun kryptovaluuttapohjaisen tuotteen. Sen johtavista kryptovaluutoista koostettua indeksiä seuraava sijoitustuote listattiin Tukholman pörssiin toukokuussa 2023. 20. tammikuuta 2025 myös Helsingin pörssiin listattiin Virtunen liikkeelle laskemia pörssinoteerattuja velkakirjoja, jotka seuraavat kryptovaluuttojen arvoja.
Virtunen toimitusjohtaja on Christopher Kock.
Aiheesta muualla

Viralliset sivut
Korealainen draama

Korealaiset draamasarjat (kor. 한국드라마), tai lyhyesti K-draamat, ovat eteläkorealaisia korean kielellä tehtyjä televisiosarjoja. Korealaiset draamasarjat ovat tyypillisesti saippuasarjoja, joissa nuoret henkilöhahmot kohtaavat romanttisia tilanteita.
Korealaiset draamasarjat ovat levinneet ympäri maailmaa korealaisen populaarikulttuurin suosion kasvun myötä. Yksi syy suosion kasvuun on mahdollisuus katsoa K-draamoja monenkielisillä tekstityksillä suoratoistopalveluiden kautta. Suosion taustalla on myös Etelä-Korean valtion merkittävä panostus kulttuurivientiin.
Tuotanto

Korean yleisradioyhtiöt tuottivat itse draamasarjoja aina 1980-luvulle asti. Etelä-Korean suurimmat yleisradioyhtiöt KBS (Korean Broadcasting System), MBC (Munhwa Broadcasting Corporation) ja SBS (Seoul Broadcasting System) tuottivat suurimman osan tuon ajan tv-draamoista. Draamasarjojen tuottaminen siirrettiin 1990-luvun puolivälin jälkeen itsenäisille tuotantoyhtiöille, mutta vielä 1990-luvulla tuotannossa käytettiin pääosin yleisradioyhtiöiden resursseja. 2000-luvun alussa tv-draamojen suosio alkoi vähitellen kasvamaan ja leviämään muihin Itä-Aasian maihin ja alueille, kuten Kiinaan, Japaniin ja Hongkongiin. Tämä korealaisen viihdekulttuurin leviäminen on osa hallyu-ilmiötä eli korealaista aaltoa. Hallyu viittaa korealaisen kulttuurin, kuten korealaisen pop-musiikin ja korealaisten draamojen suosion maailmanlaajuiseen kasvuun.
Korealaisia draamasarjoja kuvataan usein tiukalla aikataululla. Tuotantoyhtiöillä ei ole sarjan kuvaamisen alussa kaikkien tuotantokustannusten kattavaa rahoitusta, joten yksittäisiä jaksoja on kannattavampaa kuvata sitä mukaa kuin niitä julkaistaan. Samalla yhtiö voi seurata sarjan katsojamäärää ja katsojien antamaa palautetta. Draamasarjojen tuottajat hakevat yleensä rahoitusta sponsoreilta, jotka saavat sarjoihin sisällytetyllä tuotesijoittelulla näkyvyyttä tuotteilleen.
Tyylilajit

Korealaisilla draamasarjoilla on useita eri tyylilajeja, joista ehkä yleisimpiä ovat trillerit, komediat ja historialliset draamat, sekä sairaala- ja kouluelämään perustuvat draamat. Yleisin K-draamojen tyylilaji on romantiikka, mutta romanttisia piirteitä on usein sekoitettu myös muihin tyylilajeihin. Amerikkalaisiin sarjoihin verrattuna korealaisissa sarjoissa tuodaan suoremmin esiin yhteiskunnallisia ongelmia, ja sarjoissa voidaan käsitellä raskaitakin aiheita.
Historialliset draamasarjat voivat perustua todellisiin historiallisiin tapahtumiin tai muuten sijoittua Korean historiaan. Historiallisissa draamasarjoissa repliikit on tyypillisesti mukautettu ajan puhetyyliin sopivaksi, ja puheessa käytetään usein kohteliaita fraaseja, joita ei enää nykypäivän korean kielessä kuule.
Monissa suosituissa draamasarjoissa sekoittuu nykyajan todellisuus ja korealainen mytologia. Yhdeksänhäntäinen kettu gumiho (구미호), käärmettä muistuttava lohikäärme imugi (이무기) ja erilaisia yliluonnollisia voimia omaava peikko dokkaebi (도깨비) ovat muutamia esimerkkejä K-draamoissa esiintyvistä korealaisista legendoista. Mytologisia hahmoja esiintyy muun muassa näissä draamasarjoissa: Goblin: The Lonely and Great God, My Girlfriend Is a Gumiho ja Tale of the Nine Tailed.lähde?
Gårdby

| Gårdby |
| --- | --- |
 Gårdbyn kirkko
 Gårdby
 Koordinaatit: 56°36′09″N, 16°38′28″E 
Valtio:   Ruotsi
Lääni:  Kalmarin lääni
Maakunta:  Småland
Kunta:  Mörbylånga
Väkiluku (31.12.2023):  261
Gårdby on taajama Mörbylångan kunnassa Kalmarin läänissä Smålandin historiallisessa maakunnassa Ruotsissa. Taajamassa oli 261 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Gårdby Wikimedia Commonsissa
Naton pommitukset Jugoslaviassa

Naton pommitukset Jugoslaviassa (Naton käyttämä koodinimi Operation Allied Force, Yhdysvaltain asevoimien käyttämä koodinimi Operation Noble Anvil) alkoivat 24. maaliskuuta 1999 ja päättyivät 10. kesäkuuta 1999 kestettyään 78 päivää. Pommitusten syynä oli Jugoslavian tasavallan presidentin Slobodan Miloševićin haluttomuus hyväksyä Kosovoa koskevaa suunnitelmaa. 11 viikon kiivaiden pommitusten jälkeen Kosovo siirtyi kansainvälisten joukkojen valvontaan.
Tausta

Etniset jännitteet olivat kasvaneet Kosovossa Josip Broz Titon kuoleman jälkeen. Jugoslavian johtajaksi noussut Milošević lakkautti Kosovon autonomian vuonna 1989 kuultuaan serbien valituksia heihin kohdistuneista hyökkäyksistä. Samana vuonna vietettiin Kosovo Poljen taistelun 600-vuotisjuhlia. 1990-luvun puolessa välissä Kosovon serbien ja albaanien välit kiristyivät ja kehittyivät sodan asteelle terroristiseksi syytetyn UÇK:n tehdessä hyökkäyksiä serbipoliiseja ja serbihallintoa vastaan serbien vastatessa iskuihin kovaotteisesti.
Lännessä alettiin seurata huolestuneina Kosovon tilannetta, kun BBC:n toimittajat raportoivat useista albanialaisista siviiliuhreista ja useat albaanit pakenivat Kosovosta serbipoliisien väkivaltaisuuksia. Jugoslaviaan kohdistettavista pommituksista alettiin puhua jo vuonna 1998. Asiassa haluttiin kuitenkin vielä toistaiseksi luottaa pelon voimaan.